Pīters Bruks

Pīters Stīvens Pols Bruks (; dzimis  , miris ) bija angļu teātra un kino režisors un scenārists. 

 Dzīvesgājums 
Dzimis 1925. gadā Čizikā pie Londonas, viņa abi vecāki bija Latvijas ebreji, kas bija izceļojuši no Jelgavas un Daugavpils.Miris 20. gadsimta teātra reformators Pīters Bruks  satori.lv
No 1945. gada Bruks darbojās Birmingemas Repertuāra teātrī, no 1947. gada Karaliskajā opernamā un no 1962. gada Karaliskajā Šekspīra trupā. Viņš 1964. gadā pirmais režisēja angliski iztulkoto vāciešu dramaturga Pētera Veisa lugu "Marats/Sads". To 1965. gadā spēlēja Brodvejā un tā ieguva Tony balvu kategorijā "Labākā luga", bet Bruku atzina par labāko režisoru. Vēl viņš ir režisējis spēlfilmas, tostarp filmu "Mušu valdnieks" (Lord of the Flies, 1963).

1970. gadu sākumā viņš pārcēlās uz Franciju, kur nodibināja starptautisku teātra kompāniju, kas iestudēja izrādes dažādās valstīs. Viņu bieži dēvēja par "dižāko dzīvo teātra režisoru". Ieguvis vairākas Tony un Emmy balvas, Lorensa Olivjē balvu, Japānas Imperatora prēmiju un Prix Italia. 2021. gadā saņēma Indijas Padma Šri apbalvojumu.

 Atsauces 

 Ārējās saites 

Kategorija:1925. gadā dzimušie
Kategorija:2022. gadā mirušie
Kategorija:Angļu kinorežisori
Kategorija:Emmy balvas ieguvēji
Kategorija:Tony balvas ieguvēji
Kategorija:Ar Goda Leģiona ordeni apbalvotie